Ozonen, som består af tre iltatomer, dannes af en ozongenerator og er en meget flygtig gas. Den omdannes hurtigt til almindelig ilt igen, både under og efter en behandling, og hvert iltatom bliver så igen en del af luftens almindelige iltindhold. Men mennesker skal ikke gå ind under en behandling og udsættes for denne gas, for så bliver lungevæv og slimhinder irriterede.
Nogle stoffer og materialer, der behandles, indeholder giftige stoffer, f.eks. nikotin- og skimmelsporer som i sig selv består af mange giftige stoffer. Ozonen nedbryder disse, og så opstår der giftige biprodukter, der skal luftes ud. Disse meget flygtige stoffer bliver både blandet med luften og molekylært ændret, så der ikke kan ske skade ude i den friske luft. Men husk, at under selve ozonbehandlingen må dyr, mennesker og planter ikke være i nærheden.